ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
20 ก.ค. 2558

ตลาดหุ้น
แนวโน้มภาคบ่าย: จับตาผลประกอบการธนาคาร
– ตลาดหุ้นไทยเช้านี้ปรับตัวลดลงแรง ด้วยปริมาณการซื้อขายที่เบาบาง ขณะกลุ่มธนาคารยังมีแรงขายอย่างต่อเนื่อง 
– ตลาดให้ความสนใจการปรับขึ้นอัตราดอกเบี้ยของเฟดมากขึ้น โดยหากมองการซื้อขายของต่างชาติพบว่าตั้งแต่ต้นปีมีแรงเทขายแล้วกว่า 3.3 หมื่นล้านบาท โดยเป็นแรงขายตั้งแต่เดือนมิ.ย. กว่า 2.7 หมื่นล้านบาท หากเฟดส่งสัญญาณการขึ้นอัตราดอกเบี้ยออกมา อาจทำให้ต่างชาติยังอยู่ในทิศทางการขายต่อไป
– มอง SET บ่ายนี้ผันผวนในแดนลบต่อ ขณะติดตามผลประกอบการกลุ่มธนาคารที่เหลือต่อในวันนี้ ทั้งนี้การหลุดแนวรับสำคัญที่ 1470 ทำให้มีโอกาสลงไปทดสอบจุดต่ำสุดเดิมแถว 1460 จุด และ 1450 จุดหรือ P/E 15X ตามลำดับ มองกรอบบ่ายนี้ 1460,1465-1480
– กลยุทธ์ระยะสั้นหากปิดเหนือ 1470 จุดไม่ได้ ให้ถอยก่อน แล้วไปรอสะสมใหม่แถว 1450 จุด
แนวโน้มตลาดหุ้นไทยภาคบ่ายในเชิงเทคนิค
แม้ราคาช่วงเช้าดูเหมือนตกแรง แต่ Modified Stochastic แกว่งตัวขึ้นลงแคบๆ บริเวณเขต Oversold มาตลอดตั้งแต่เช้าวันศุกร์ แสดงให้เห็นถึงความผันผวน และไม่มั่นคงของตลาดได้เป็นอย่างดี ระยะสั้นควร “Wait &amp;See” โดยควรรอซื้อเมื่อมีสัญญาณหนุนเท่านั้น ประเมินกรอบช่วงบ่ายที่ 1465-1480 จุด
หุ้น/ราคา                                            ความเห็น
BDMS/20.70          เป็นการพักตัวเพื่อรอจังหวะไปต่อ หลังราคายืน EMA-10 หรือ 20.50 ได้หลายวันแล้วน่าซื้อดักรีบาวด์ “เก็งกำไร” แนวรับ 20.50 แนวต้าน 21.50 Cut loss 20.20 บ.
LIT/7.30            วกตัวกลับขึ้นมายืนเหนือ EMA-75 ด้วยแรงซื้อหนาแน่น RSI เริ่มวกตัวกลับ คาดได้เวลารีบาวด์ “เก็งกำไร” แนวรับ 7.15 แนวต้าน 7.60 cut loss 7.00 บ.
S/6.50               RSI และ Modi. Sto. ส่งสัญญาณซื้อขึ้นพร้อมๆ กัน ขณะที่ Volume เริ่มก่อตัว คาดรีบาวด์ทดสอบ
EMA-25 วันได้เป็นอย่างน้อย “เก็งกำไร” แนวรับ 6.40 แนวต้าน 6.80, 6.95 cut loss 6.30 บ.
 
ตลาดอนุพันธ์
กลยุทธ์
Series/ราคา                                                    ความเห็น
S50U15/949.40  Short ที่เปิดไว้ 959 จุด ทำกำไรได้ที่ 952 จุด สถานะใหม่ Short ที่ 954 จุด เป้าหมายทำกำไร 945 จุด ตัดขาดทุนเหนือ 956 จุด
 
IRPCU15/4.29   Long  ที่เปิดไว้ 4.36 บาท ถือต่อถ้าไม่หลุด 4.27 บาท รอปิดหากดีดกลับไปที่ 4.40 บาท
GFQ15/18,150   Short ตอนเช้ายังไม่ได้ รอเปิดอีกครั้งที่ 18,300 บาท เป้าหมายทำกำไร 18,150 บาท ตัดขาดทุนเหนือ 18,350 บาท
BRQ15/1,943    Short ตอนเช้ายังไม่ได้ รอเปิดอีกครั้งที่ 1,955 บาท เป้าหมายทำกำไร 1,930 บาท ตัดขาดทุนเหนือ 1,965 บาท
USDU15/34.45   Short ที่เปิดไว้ 34.25 บาท ตัดขาดทุนไปที่ 34.38 บาท สถานะใหม่ รอ Long ที่ 34.38 บาท เป้าหมายทำกำไร 34.45 บาท ตัดขาดทุนหากหลุด 34.35 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 949.40 จุด เปลี่ยนแปลง -5.40 จุด
กราฟ 10 นาที แกว่งตัวในกรอบทางลง เครื่องมือ MACD ให้สัญญาณลบใต้เส้น Zero Line มองน้ำหนักอยู่ในทางอ่อนตัว แนวรับ 948, 944 จุด แนวต้าน 953, 956 จุด